লুকাস তোরেইরা
লুকাস সেবাস্তিয়ান তোরেইরা দি পাস্কুয়া (স্পেনীয়: Lucas Torreira, স্পেনীয় উচ্চারণ: [ˈlukas toˈrejɾa]; জন্ম: ১১ ফেব্রুয়ারি ১৯৯৬; লুকাস তোরেইরা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। তোরেইরা ২০১৮ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৩৯ ম্যাচে অংশগ্রহণ করেছেন।